paragraph_text: Osim borbi, veliki neprijatelj bila je studenoga 1993. godine u Čajdrašu rana zima, pa su pored straha, studeni i neizvjesnosti, dobili novog neprijatelja: glad, jer puni mjesec dana nisu dobili ništa iz Logističkog centra Općine Zenica. Stanovnike su pogađale svakodnevna prisilna odvođenja ljudi iz njihovih domova, progoni, pljačke, paljevine, miniranja, abnormalne skupoće, nemogućnost privređivanja, jer nisu mogli ni drva pripremiti da bi ih žene mogle odvesti do tržnice i kako bi mogle nešto zaraditi. Kroničar je zapisao da ga muče provokacije, bezdušan odnos vlasti i činjenica da počinitelji raznih kaznenih djela ostaju nepoznati, ili, štoviše "od vlasti zaštićeni". Kronika čajdraškog župnika vlč. Bože Markotića i njegova nasljednika Tome Kneževića bila je dokazom na haškim suđenjima za zločine nad Hrvatima središnje Bosne.<ref>Poskok.info Esad Hećimović, Dani: Čajdraš u mome srcu, 18. studenoga 2012. (pristupljeno 25. travnja 2017.)KTA kta: OBJAVLJENA KNJIGA O ŽUPI ČAJDRAŠ, Zenica - Čajdraš, 18. lipanj 2012. (pristupljeno 25. travnja 2017.)